9. ΒΑΣΙΛΙΚΟΝ ΔΙΑΤΑΓΜΑ της 2 Μαΐου/24 Ιουλ. 1959 Περί καθιερώσεως εορτών ολοκληρωτικής και μερικής αργίας εις Κατ/τα χονδρικής και λιανικής πωλήσεως Λαχανικών και οπωρικών περιοχής Αθηνών-Πειραιώς και Πέριξ Δήμων, Κοινοτήτων και Συνοικισμών (αναδημοσίευσις). Έχοντες υπ’ όψιν: 1)Τας διατάξεις του άρθρ. 2 παρ. 2 του Π.Δ. της 8/14 Μαρτ. 1930 «περί κωδικοποιήσεως των νόμων περί Κυριακής αναπαύσεως» του άρθρ. 9 παρ. 3 του Ν.Δ. 3755/57 «περί αυξήσεως αναδρομικώς των αποδοχών των μισθωτών κ.λπ.». 2.Την από 12.9.1958 αίτησιν των ενδιαφερομένων εργοδοτικών και υπαλληλικών Επαγγελματικών Οργανώσεων Αθηνών-Πειραιώς. 3)Την υπ’ αριθ. 93393 Φ.71/4/8-11-58 σύμφωνον γνώμην της Αστυνομικής Διευθύνσεως Αθηνών. 4)Την υπ’ αριθ. 14826 Φ.65/16/7-11-58 ομοίαν της Αστυνομικής Δ/νσεως Πειραιώς. 5)Την από 29/11/1958 γνωμοδότησιν του Τμήματος Διακανονισμού Εργασίας του Εθνικού Γνωμοδοτικού Συμβουλίου Κοινωνικής Πολιτικής, και 6)Την υπ’ αριθ. 35/1959 τοιαύτην του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.Καταργούμεν το Β.Δ. της 20/15.6.1953 «περί καθιερώσεως εορτασίμων ημερών ολοκληρωτικής και μερικής αργίας των καταστημάτων χονδρικής και λιανικής πωλήσεως λαχανικών και οπωρικών Αθηνών» και το Β.Δ. της 31/10-9/12/53 «περί καθιερώσεως εορτασίμων ημερών ολοκληρωτικής και μερικής αργίας των Καταστημάτων χονδρικής και λιανικής πωλήσεως λαχανικών και οπωρικών Πειραιώς» και καθιερούμεν ως εορτασίμους ημέρας ολοκληρωτικής ή μερικής αργίας δια τα καταστήματα χονδρικής και λιανικής πωλήσεως λαχανικών και οπωρικών της περιοχής Αθηνών-Πειραιώς και πέριξ Δήμων, Κοινοτήτων και Συνοικισμών τας κάτωθι εορτάς: (Αντί της σελ. 265(γ) Σελ. 265(δ) Τεύχος 485-Σελ. 99 Κυριακή Αργία και άλλες υποχρεωτικές αργίες 15.Κ.α.6-9 9 Ι.Περιοχή Αθηνών και Πέριξ Δήμων, Κοινοτήτων και Συνοικισμών. Ολοκληρωτική αργία 1)Αγίου Βασιλείου, 2)Θεοφανείων (6 Ιανουαρίου), 3)Καθαρά Δευτέρα, 4)Κοιμήσεως Θεοτόκου, 5)Δευτέρα ημέρα Χριστουγέννων. Μερική αργία (Κλειστά μετά μεσημβρίαν) 1)Τρίτη ημέρα του Πάσχα, 2)Πέτρου και Παύλου, 3)Υψώσεως του Σταυρού, και 4)Μεγάλη Παρασκευή, καθ’ ην παραμένουν κλειστά προ μεσημβρίας. ΙΙ.Περιοχή Πειραιώς και πέριξ Δήμων, Κοινοτήτων και Συνοικισμών. Ολοκληρωτική αργία 1)Αγίου Βασιλείου, 2)Θεοφανείων (6 Ιανουαρίου), 3)Κοιμήσεως Θεοτόκου, 4)Δευτέρα ημέρα Χριστουγέννων. Μερική αργία (Κλειστά μετά την 2αν μ.μ. ώραν) 1)Καθαρά Δευτέρα, 2)Υψώσεως του Σταυρού, 3)Τρίτη ημέρα του Πάσχα, 4) Πέτρου και Παύλου, 5)Αγίου Σπυρίδωνος και 6)Μεγάλη Παρασκευή κλειστά από 9 π.μ.-12ην μεσημβρινήν ώραν. 2)Οσάκις αι ως άνω εορταί συμπίπτουν με Σάββατον ή Δευτέραν έχουν εφαρμογήν αι διατάξεις της παρ. 3 του άρθρ. 2 του Π.Δ. της 8/14-3-1930 «περί κωδικοποιήσεως των νόμων, περί Κυριακής αναπαύσεως ήτις προσετέθη δια του άρθρου μόνου του Ν.Δ. της 30/10-2/11/1935. Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 